Әхмәтҗанова Диана Рамил кызы,
Әлмәт шәһәре
МАББУ “17нче урта гомуми белем бирү мәктәбе”

Тукай һәйкәле янында уйланулар...
Кулларыма гөлчәчәкләр тотып,
[bookmark: _GoBack]Килдем бүген кабат Тукайга.
Карап торам биек таш һәйкәлгә,
Башкаемда уйлар бутала...
Эчтән генә уйлыйм: әгәр бүген
Исән булса, Бөек шагыйребез.
Ни кичерер иде икән күреп,
Нинди хәлдә данлы милләтебез?
Үз телендә сөйли белмәүчеләр,
Газиз ана кадерен күрмәүчеләр,
Диннәреннән язган имансызлар,
Һәр нәрсәдән файда, шөхрәт эзләүчеләр...
Китап түгел, хәтта гәҗитләрне
Кулга алып уку ерак калган...
Шагыйрь язган шигырь, әкиятләрне
Гаджет алыштырган заманалар.
Шүрәлеләр, Акбай, Су анасы
Еламсырый, гүя, безне күреп.
Күбәләкнең канатлары сынган,
Оча алмый чәчәкләрне үбеп.
Татар өйләрендә тал бишекләр
Күптән инде менми  түрләргә.
Әбкәйләрнең моңлы бишек җыры
Ишетелми айлы төннәрдә.
Әнкәйләрнең бик күпләре хәзер
Туган телдә әкият сөйләми.
Күпләребез Тукай васыять иткән
Телне өйрәнергә теләми...
Кем гаепле? Заманалар дибез,
Еллап түгел, көнләп үзгәрә.
Җиңел инде, ил “юләре” булып,
“Ләббәйкә”-дип, гомер иткәнгә.
“Без – Тукайлы халык! - диеп, ел да
Мактанабыз, күкрәк төябез.
Эчтән янып, милли тамырларның
Кибә, корый баруын тоябыз.
Мескен булмыйк әле, газиз халкым!
Без-Тукайлы! Ныклы иманлы!
Башка сыймас гаҗәп хәлләр белән
Үпкәләтмик әле Тукайны!



